钦定古今图书集成/明伦汇编/闺媛典/第161卷 > 胡智妻邹氏〈袁氏附〉
## 钦定古今图书集成/明伦汇编/闺媛典/第161卷 > 胡智妻邹氏〈袁氏附〉

按《龙泉县志》：“邹氏，诸生胡智妻。年十九，智没，子廷玉
方襁褓，氏矢志坚守，综理家务，无不周悉。族人利其
产，冀改适，氏即归依母家，终身不事膏沐。子长，娶袁
氏，生子魁三岁而廷玉又丧。袁年二十七，妇姑共守，
鞠魁成立，宗祀赖以不坠。邹卒，年七十二，孀居五十
载。袁卒，年九十三，孀居六十六载。嘉靖中，事闻，诏旌”
其门。